श्री विज ने बताया कि नई एमसीएच विंग की स्थापना पंचकूला, पानीपत तथा हिसार के मौजूदा स्वास्थ्य केन्द्रों, उपमंडल अस्पताल या जिला सिविल अस्पतालों में ही की जाएगी। इनमें प्रसव पूर्व एवं प्रसव पश्चात की गुणवत्तापूर्वक स्वास्थ्य सेवाएं तुरन्त उपलब्ध करवाई जाएगी, जिनमें व्यापक प्रजनन, माता, नवजात तथा बाल स्वास्थ्य की आधुनिक सुविधाएं प्रदान की जाएगी। इसके साथ ही डिलिवरी के बाद 48 घंटे तक ठहरने की व्यवस्था तथा सुरक्षित एवं सम्मानपूर्वक मातृत्व देखभाल की सुविधा होगी।